
Poziv za dodjelu sredstava

Korištenje obnovljivih izvora energije u sektoru primarne 
poljoprivredne proizvodnje i prerade poljoprivrednih proizvoda

Referentni broj: MF-2026-6-1

Obrazac 2. Izjava Prijavitelja


Nije dozvoljeno brisati i mijenjati stavke Obrasca 2. Izjava Prijavitelja! 








IZJAVA PRIJAVITELJA


Ja,  < upisati ime i prezime, adresu osobe, OIB osobe> dolje potpisani,
                                                      
kao osoba ovlaštena za zastupanje Prijavitelja 

<upisati naziv Prijavitelja, adresa sjedišta Prijavitelja, OIB Prijavitelja>
				
za projektni prijedlog u sklopu Poziva za dodjelu sredstava „Korištenje obnovljivih izvora energije u sektoru primarne poljoprivredne proizvodnje i prerade poljoprivrednih proizvoda“, MF-2026-6-1 (u daljnjem tekstu: Poziv) pod materijalnom i kaznenom odgovornošću izjavljujem da su podaci sadržani u dokumentaciji projektnog prijedloga pod nazivom < upisati naziv projektnog prijedloga> istiniti i točni te potvrđujem da:
1. sam u cijelosti pročitao, razumio i slažem se s uvjetima Poziva;
2. je Prijavitelj poduzetnik te pripada skupini mikro, malo, srednje ili veliko poduzeće sukladno uvjetima iz Uredbe o općem skupnom izuzeću[footnoteRef:2] i Programa dodjele državnih potpora iz Modernizacijskog fonda za ulaganje u promicanje energije iz obnovljivih izvora u sektoru poljoprivrede (u daljnjem tekstu: Program potpore);  [2:  Uredba ( EU) br. 651/2014 i njene izmjene i dopune Uredba br. 2017/1084, Uredba br. 2020/972, Uredba br. 2021/1237, Uredba br. 2023/1315 -  Konsolidirana verzija Uredbe br. 651/2014 dostupna je putem poveznice: https://eur-lex.europa.eu/legal-content/HR/TXT/HTML/?uri=CELEX:02014R0651-20230701] 

3. je Prijavitelj poduzetnik koji ispunjava uvjete iz najmanje jedne od sljedećih kategorija, pri čemu može istodobno ispunjavati uvjete iz više kategorija:
a)  poljoprivrednici upisani u Upisnik poljoprivrednika koji obavljaju poljoprivrednu djelatnost sukladno Zakonu o poljoprivredi te koji obavljaju barem jednu djelatnost iz područja određene prema Nacionalnoj klasifikaciji djelatnosti 2025. – NKD 2025. (dalje u tekstu: NKD 2025):
· A01 Biljna i stočarska proizvodnja, lovstvo i uslužne djelatnosti povezane s njima - prema skupinama (uključujući razred i podrazred):
· A01.1 Uzgoj jednogodišnjih usjeva
· A01.2 Uzgoj višegodišnjih usjeva
· A01.3 Uzgoj sadnog materijala i ukrasnog bilja
· A01.4 Uzgoj životinja
· A01.5 Mješovita poljoprivreda
· A01.6 Pomoćne djelatnosti u poljoprivredi i djelatnosti koje se obavljaju nakon žetve usjeva

b)  fizičke ili pravne osobe registrirane za preradu poljoprivrednih proizvoda koje imaju registriranu barem jednu djelatnost iz područja određene prema NKD 2025:

· C10 Proizvodnja prehrambenih proizvoda - prema skupinama (uključujući razred i podrazred):
· C10.1 Prerada i konzerviranje mesa i proizvodnja mesnih proizvoda
· C10.3 Prerada i konzerviranje voća i povrća
· C10.4 Proizvodnja biljnih i životinjskih ulja i masti
· C10.51 Proizvodnja mliječnih proizvoda
· C10.6 Proizvodnja mlinskih proizvoda, škroba i škrobnih proizvoda
· C10.9 Proizvodnja pripremljene hrane za životinje

· C11 Proizvodnja pića - prema skupinama (uključujući razred i podrazred):
· C11.02 Proizvodnja vina od grožđa
· C11.03 Proizvodnja jabukovače i ostalih fermentiranih voćnih pića

c) Proizvođačke organizacije priznate sukladno posebnim propisima koji uređuju rad proizvođačkih organizacija, a bave se djelatnostima (imaju registriranu barem jednu djelatnost) iz područja određene prema NKD 2025:
· A01 Biljna i stočarska proizvodnja, lovstvo i uslužne djelatnosti povezane s njima skupinama A01.1, A01.2, A01.3, A01.4, A01.5 i A01.6
· C10 Proizvodnja prehrambenih proizvoda i to razred i podrazred C10.1,C10.3, C10.4, C10.51, C.10.6 i C10.9 
· C11 Proizvodnja pića i to razred i podrazred C11.02 i C11.03

4. Prijavitelj samostalno prijavljuje i provodi projekt, a partnerske organizacije i partnerstvo[footnoteRef:3] bilo koje vrste nisu uključene u provedbi Projekta; [3:  Partner je svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva, kako su definirani sukladno članku 3. Priloga I. Uredbe GBER.] 

5. Prijavitelj ne ispunjava kriterije za isključenje od dodjele propisane u Programu potpore;
6. Prijavitelj ne ispunjava kriterije za isključenje od dodjele propisanim Programom potpore i uvjetima dodjele državnih potpora iz Uredbe o općem skupnom izuzeću:
a) Prijavitelju i/ili osobama za zastupanje nije izrečena pravomoćna osuđujuća kaznena presuda za jedno ili više kaznenih djela: prijevara, prijevara u gospodarskom poslovanju, primanjem mita u gospodarskom poslovanju, zlouporaba u postupku javne nabave, utaja poreza ili carine, subvencijska prijevara, pranje novaca zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, protuzakonito posredovanje, udruživanje za počinjenje kaznenog djela, zločinačko udruženje i počinjenje kaznenog djela u sustavu zločinačkog udruženja i zlouporaba obavljanja dužnosti državne vlasti, terorizma ili kaznenih djela povezanih s terorističkim aktivnostima, dječjim radom ili drugim oblicima trgovanja ljudima sukladno odredbama Kaznenog zakona ("Narodne novine", broj 125/11, 144/12, 56/15,61/15, 101/17,118/18, 126/19, 84/21, 114/22, 114/23, 36/24);
b) Prijavitelj nije poduzetnik u teškoćama kako je definirano u članku 2. točki 18. Uredbe o općem skupnom izuzeću;
c) Prijavitelj ispunjava obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao i države u kojoj je osnovan Prijavitelj i u kojoj će se provoditi Ugovor o dodjeli sredstava i u skladu s propisima države poslovnog nastana prijavitelja (ako oni nemaju poslovni nastan u Republici Hrvatskoj)[footnoteRef:4]; [4:  U pogledu ove točke, smatra se prihvatljivim da Prijavitelj nije udovoljio spomenutim obvezama, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja.] 

d) Prijavitelj ne podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila Republika Hrvatska ocjenjuje nezakonitom i nespojivom s unutarnjim tržištem, u skladu s odredbom članka 1. točke 4. (a) Uredbe o općem skupnom izuzeću;
e) Prijavitelj ne podliježe neizvršenom povratu sredstava iz javnih izvora prema odluci nadležnog tijela, odnosno da nije u postupku prisilnog povrata sredstava, odnosno da udovoljava obvezama u skladu s odobrenom obračunskom otplatom duga ako je primjenjivo; 
f) Prijavitelj se ne nalazi u postupku povrata de minimis ili druge državne potpore;
g) Prijavitelj nije dobio državnu potporu za isti prihvatljivi trošak projekta u skladu s Programom potpora;
h) Prijavitelj nije prešao ili s traženom potporom ne prelazi pragove definirane Uredbom o općem skupnom izuzeću.

7. Prijavitelj ispunjava sve preuzete ugovorne obveze na temelju prijašnjih dodjela sredstava za sufinanciranje projekata od strane Fonda za zaštitu okoliša i energetsku učinkovitost pravovremeno i u potpunosti;
8. Prijavitelj je registriran za prihvatljive djelatnosti najmanje godinu dana prije predaje projektnog prijedloga;
9. Prijavitelj koji vodi poslovne knjige i evidencije sukladno Zakonu o porezu na dobit nema iskazan negativan EBITDA (poslovni prihod – poslovni rashod + amortizacija) prije podnošenja projektnog prijedloga za 2025. godinu;
10. Prijavitelj nema poslovne račune u blokadi;
11. Prijavitelj se obvezuje, ukoliko u trenutku podnošenja projektnog prijedloga nema registriran poslovni nastan u RH, isti registrirati najkasnije do trenutka plaćanja;
12. Prijavitelj potvrđuje da ne ostvaruje i obvezao se da se neće u razdoblju od dana prijave do 3 (tri) godine po završetku provedbe projekta prijaviti za ostvarivanje prava na zajamčenu tarifu (zajamčenu otkupnu cijenu) za mjere proizvodnje energije iz obnovljivih izvora energije, koje se prijavljuju za financiranje u sklopu Poziva;
13. Prijavitelj osigurava usklađenost s načelom "ne nanosi bitnu štetu" (DNSH) za šest okolišnih ciljeva (Ublažavanje klimatskih promjena, Prilagodba klimatskim promjenama, Održivo korištenje i zaštita vodnih i morskih resursa, Kružno gospodarstvo, uključujući sprečavanje nastanka otpada i recikliranje, Sprječavanje i kontrola onečišćenja zraka, vode ili tla, Zaštita i očuvanje biološke raznolikosti i ekosustava) sukladno točki 1.4. Poziva;
14. Prijavitelj se obvezuje osigurati sredstva za financiranje razlike između iznosa ukupnih prihvatljivih troškova projekta te iznosa traženih sredstava kao i sredstva za financiranje ukupnih neprihvatljivih troškova projekta u skladu s točkom 1.2 Poziva;
15. je Prijavitelj upoznat i slaže se s uvjetima predmetnog Poziva;
16. je Prijavitelj upoznat da je porez na dodanu vrijednost (PDV) neprihvatljiv trošak te je upoznat sa svim ostalim neprihvatljivim troškovima navedenima u točki 2.5. Poziva;
17. je Prijavitelj upoznat s mogućnošću odbijanja projektnog prijedloga ukoliko ne pruži sve tražene podatke (uključujući sve propisane Obrasce) te potvrđujem da će tijekom procesa provjere projektnog prijedloga na traženje Ministarstva zaštite okoliša i zelene tranzicije i/ili Fonda za zaštitu okoliša i energetsku učinkovitost dostaviti svu potrebnu dodatnu dokumentaciju;
18. je Prijavitelj upoznat s ugovornim obvezama koje proizlaze iz Ugovora o dodjeli sredstava i pripadajućih priloga te ih prihvaća ukoliko projektni prijedlog bude odobren za financiranje;
19. će Prijavitelj pravovremeno izvijestiti Ministarstvo zaštite okoliša i zelene tranzicije i/ili Fond za zaštitu okoliša i energetsku učinkovitost o svim izmjenama i promjenama podataka navedenih u projektnom prijedlogu koje mogu utjecati na ispravnost dodjele sredstava; 
20. je Prijavitelj upoznat da se osnovne informacije o projektnom prijedlogu (naziv korisnika, iznos sredstava dodijeljenih projektu i intenzitet potpore) objavljuju na mrežnim stranicama Ministarstva zaštite okoliša i zelene tranzicije i Fonda za zaštitu okoliša i energetske učinkovitosti.
21. Prijavitelj ne provodi ulaganje čija je svrha usklađivanja s normom Unije koje su donesene i koje su na snazi;
22. da Prijavitelju nije utvrđeno teško kršenje ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU;
23. da Prijavitelj nije u sukobu interesa u predmetnom postupku dodjele bespovratnih sredstava[footnoteRef:5];  [5:  Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Sukob interesa razmatra se i kroz članak 61. Uredbe (EU) br. 2018/1046
] 

24. da nad Prijaviteljem nije otvoren stečajni postupak, da nije nesposoban za plaćanje ili prezadužen, ili da nije u postupku likvidacije, da njegovom imovinom ne upravlja stečajni upravitelj ili sud, da nije u nagodbi s vjerovnicima, da nije obustavio poslovne aktivnosti ili da nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili da se ne nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima;
25. da je Prijavitelj ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan Prijavitelj i u kojoj će se provoditi Ugovor o dodjeli sredstava i u skladu s propisima države poslovnog nastana prijavitelja (ako je poslovni nastan izvan Republike Hrvatske)[footnoteRef:6];  [6:  U pogledu ove točke, smatra se prihvatljivim da Prijavitelj nije udovoljio spomenutim obvezama, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja.] 

26. da Prijavitelj nije dostavio lažne informacije u sklopu projektnog prijedloga;
27. da se Prijavitelj obvezuje da će osigurati održivost projekta i pokazatelja rezultata Projekta sukladno Pozivu
28. je Projekt u skladu s Programom potpora te udovoljava svim zahtjevima povezanima s pravilima dodjele državnih potpora;
29. se Projekt provodi na lokaciji provedbe projekta određenoj ovim Pozivom u Republici Hrvatskoj;
30. je Projekt u skladu s predmetom Poziva te doprinosi obaveznim pokazateljima Poziva;
31. provedba Projekta u trenutku podnošenja projektnog prijedloga nije započela[footnoteRef:7]; [7:  Početak aktivnosti (radova) znači početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno o tome što nastupi ranije. Kupnja zemljišta i pripremni radovi, primjerice ishođenje dozvola i provođenje studija izvedivosti, izrada potrebne projektne dokumentacije ne smatraju se početkom radova. U slučaju preuzimanja ,,početak radova'' znači trenutak stjecanja imovine koja je izravno povezana sa stečenom poslovnom jedinicom] 

32. je Projekt u skladu s predmetom Poziva i predviđa ulaganja za proizvodnju električne energije za vlastite potrebe korištenjem obnovljivih izvora energije na lokaciji provedbe projekta i doprinosi obveznim pokazateljima Poziva;
33. je predviđeno trajanje Projekta najduže 24 mjeseca od dana sklapanja Ugovora;
34. se Projekt, na način opisan u projektnom prijedlogu, ne bi mogao provesti bez potpore iz Modernizacijskog fonda;
35. Projekt poštuje načelo nekumulativnosti, odnosno ne predstavlja dvostruko financiranje - prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije, odnosno europskih strukturnih i investicijskih fondova) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava;
36. je Projekt u skladu s odredbama svih relevantnih nacionalnih zakonodavnih akata te u skladu sa specifičnim pravilima i zahtjevima primjenjivima na ovaj Poziv;
37. je iznos traženih sredstava za Projekt u skladu s točkom 1.2 Poziva;
38. Projekt se provodi na zemljištu/postojećoj građevini (uključujući postojeće nadstrešnice) u vlasništvu Prijavitelja, a u slučaju suvlasništva, služnosti, zakupa, najma, ugovora o koncesiji, ugovora o upravljanju ili slično, Prijavitelj je dokazao pravo korištenja zemljišta/građevine tijekom razdoblja od minimalno pet (5) godina od očekivanog završetka Projekta;
39. je Projekt u skladu s odredbama svih relevantnih nacionalnih zakonodavnih akata te u skladu sa specifičnim pravilima i zahtjevima primjenjivim na ovaj Poziv;
40. je Projekt spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu i zadanim vremenskim okvirima za provedbu projekta definiranim u Pozivu;
41. se podaci iz projektnog prijedloga mogu obrađivati i pohranjivati u sustavu za nadzor i informiranje Ministarstva zaštite okoliša i zelene tranzicije i Fonda za zaštitu okoliša i energetske učinkovitosti;

Pod materijalnom i kaznenom odgovornošću, u svoje ime i u ime Prijavitelja potvrđujem da su podaci sadržani u dokumentaciji projektnog prijedloga istiniti i točni te sam kao Prijavitelj i kao osoba po zakonu ovlaštena za zastupanje Prijavitelja svjestan da će se u slučaju davanja lažne izjave ili lažnih podataka primijeniti odgovarajuće mjere.



U ______________________   , dana  _____________ ________ godine.


Ime i prezime:		___________________________________

Funkcija: 			___________________________________

Potpis i pečat: 			

